Natascha Linea fra 'De unge mødre' fødte i marts 2016 sønnen Novah. Det er den unge mors andet barn, hun er nemlig også mor til datteren Lia. Men for Novah gælder andre regler end for Lia.

Natascha Linea har nemlig besluttet, at Novah ikke skal vaccineres.

»Jeg følte, der var noget, lægerne skjulte for folk. De fortæller ikke hele sandheden omkring bivirkninger ved vaccinationer,« siger Natascha Linea foran rullende kameraer i Tv-programmet 'De unge mødre' i aften klokken 20.00 på Kanal 4.

Hvis hun kunne spole tiden tilbage, så havde hun heller ikke fået Lia vaccineret.

»Jeg vil hellere have, at børnene bliver syge af en sygdom frem for, at de bliver syge af en vaccine, som jeg har besluttet, de skal have,« siger Natascha Linea.

Men i Danmark anbefaler Sundhedsmyndighederne, at alle børn bliver vaccineret.

»Det bliver jo anbefalet, fordi sygdommene kan være farlige og livstruende. Hvis man som barn er fuldt vaccineret, så kan får man eksempelvis ikke difteri og stivkrampe. Nogle af de øvrige sygdomme i vaccinationsprogrammet, kan stadig optræde blandt vaccineret, men det er typisk med mildere symptomer,« siger Peter Henrik Andersen, der er afdelingslæge ved Statens Serum Institut, til BT.

Peter Andersen undre sig over, hvorfor lægerne skulle ville skjule noget for danskerne.

»Alle vacciner skal jo godkendes af en myndighed. Godkendelsen foregår både på nationalt niveau af Lægemiddelstyrelsen her i Danmark, men også på internationalt niveau i Europa af Det Europæiske Lægemiddelagentur. Så et medicinalprodukt, kan ikke godkendes uden, at en række myndigheder har gennemgået dokumentationen for, at effekten opvejer bivirkningerne. Derudover bliver alle indrapporterede bivirkninger på vaccinationer også registreret løbende,« siger Peter Henrik Andersen til BT.

I Danmark er det både muligt for læger og pårørerende(patienter) at indberrette de bivirkninger, der opleves.

Det danske børnevaccinationsprogram er et gratis tilbud til alle danske børn. Børnene skal vaccineres første gang, når de er tre måneder og sidste gang, når de er 12 år.

Vaccinationerne gives efter et fastlagt program af den praktiserende læge. Programmet har til formål at beskytte mod difteri, stivkrampe, kighoste, polio, influenza B-infektion og hepatitis B, oplyser Statens Serum Institut.

Hør Natascha Linea fortælle om sin beslutning i videoen herunder og se resten af afsnittet, når De unge mødre bliver sendt på Kanal 4 tirsdag klokken 20.00.